ดัชนีหุ้นวันที่ 21 ก.ย.ปิดบวก 3.58 จุด
ตลาดหุ้นวันที่ 21 ก.ย. ดัชนีแกว่งตัวในกรอบแคบ ๆ มีแรงซื้อในกลุ่มหุ้นสื่อสาร และท้ายตลาดดัชนีปิดตลาดที่ระดับ 1,286.26 จุด เพิ่มขึ้น 3.58 จุด หรือ 0.28% มูลค่าการซื้อขาย 39,572 ล้านบาท
21 ก.ย. 2555

ตลาดหุ้นวันที่ 21 ก.ย. ดัชนีแกว่งตัวในกรอบแคบ ๆ มีแรงซื้อในกลุ่มหุ้นสื่อสาร และท้ายตลาดดัชนีปิดตลาดที่ระดับ 1,286.26 จุด เพิ่มขึ้น 3.58 จุด หรือ 0.28% มูลค่าการซื้อขาย 39,572 ล้านบาท 
นายสมชาย เอนกทวีผล ผู้อำนวยการฝ่ายวิเคราะห์ บล.ฟินันเซีย ไซรัส กล่าวว่า ดัชนีหุ้นปรับตัวบวกไม่ได้มาก ยังคงเก็งกำไรในปัจจัยเดิม เก็งกำไรการอัดฉีดเม็ดเงินเพื่อกระตุ้นเศรษฐกิจของสหรัฐอเมริกาและญี่ปุ่น ซึ่งจะทำให้มีกระแสเงินไหลเข้าลงทุนในเอเชีย
อย่างไรก็ตาม เม็ดเงินเพื่อการกระตุ้นเศรษฐกิจเหล่านี้อาจต้องใช้เวลากว่าจะเข้าสู่ระบบ ดังนั้นระหว่างที่รอเม็ดเงินเหล่านี้ อาจมีแรงขายทำกำไรได้หากมีปัจจัยลบอื่น ๆ เข้ามา ทำให้ดัชนีหุ้นมีความผันผวนอยู่ โดยประเมินว่าต้นสัปดาห์จะเคลื่อนไหวในกรอบแคบ ๆ ระหว่าง 1,280-1,290 จุด 
 อย่างไรก็ตาม กรณีให้บริษัท บ้านปู(BANPU) ชดใช้ค่าเสียหายในโครงการหงสา นั้นส่งผลกระทบทางลบต่อดัชนีหุ้นประมาณกว่า 1 จุดเท่านั้นไม่ได้สูงมาก และโดยภาพรวมดัชนีหุ้นยังบวกได้เพราะได้แรงหนุนจากกลุ่มสื่อสาร และหุ้นพลังงานตัวอื่น ๆ  5 อันดับหุ้นที่มีการซื้อขายสูงสุด1.BANPU ปิดที่ 404 บาท ลดลง 38 บาท หรือ 8.60% มูลค่าการซื้อขาย 6,574 ล้านบาท2.JAS ปิดที่ 3.84 บาท ลดลง 0.02 บาท หรือ 0.52% มูลค่าการซื้อขาย 2,205 ล้านบาท3.TRUE ปิดที่ 5.80 บาท เพิ่มขึ้น 0.35 บาท หรือ 6.42% มูลค่าการซื้อขาย 1,377 ล้านบาท4.CPF ปิดที่ 32.50 บาท ไม่เปลี่ยนแปลง มูลค่าการซื้อขาย 1,030 ล้านบาท 5.BLANDปิดที่ 1.40 บาท เพิ่มขึ้น 0.06 บาท เพิ่มขึ้น 4.48% มูลค่าการซื้อขาย 921 ล้านบาท